ჯენიფერ კონელი
ჯენიფერ კონელი (ინგლ. Jennifer Connelly; დ. 12 დეკემბერი, 1970) — ამერიკელი მსახიობი. კარიერა დაიწყო როგორც საბავშვო მოდელმა. მონაწილეობდა ბეჭდურ და ტელერეკლამებში. თავისი პირველი როლი სერჯო ლეონეს ფილმში „ერთხელ ამერიკაში“ (Once Upon a Time in America) შეასრულა. პოპულარობა მოუტანა 1986 წელს გადაღებულმა ფილმმა „ლაბირინთი“ (Labyrinth). ამის შემდეგ მას ჰქონდა რამდენიმე წარუმატებელი პროექტი, რის შემდეგაც გადაწყვიტა აეღო პაუზა სამსახიობო კარიერაში. დარენ არონოფსკის ფილმი „ოცნების რეკვიემი“ (Requiem for a Dream). კრიტიკოსები დადებითად აფასებდნენ როგორც ფილმს, ასევე კონელის. ყველაზე დიდი წარმატების მომტანი ჯენიფერის სამსახიობო კარიერაში იყო რონ ჰოვარდის ბიოგრაფიული დრამა „ბრწყინვალე გონება“ (A Beautiful Mind). ამ ფილმში შესრულებული მეორეხარისხოვანი როლისათვის მან აიღო „ოსკარი", ბაფტა“ და „ოქროს გლობუსი“ — „საუკეთესო მსახიობი ქალი მეორეხარისხოვან როლში“. შემდეგ იყო მთავარი როლები ფილმებში „ჰალკი“ (Hulk) და „სახლი ქვიშისა და ნისლისგან“ (House of Sand and Fog).